CELEX: 32015D0902
Language: et
Date: 2015-06-10 00:00:00
Title: Komisjoni rakendusotsus (EL) 2015/902, 10. juuni 2015, Läti võetud meetme kohta keelata GGP Italy spa toodetud muruniiduki turule laskmine kooskõlas Euroopa Parlamendi ja nõukogu direktiiviga 2006/42/EÜ (teatavaks tehtud numbri C(2015) 3799 all) (EMPs kohaldatav tekst)

12.6.2015   
            
            
               ET
            
            
               Euroopa Liidu Teataja
            
            
               L 147/22
            
         KOMISJONI RAKENDUSOTSUS (EL) 2015/902,
   10. juuni 2015,
   Läti võetud meetme kohta keelata GGP Italy spa toodetud muruniiduki turule laskmine kooskõlas Euroopa Parlamendi ja nõukogu direktiiviga 2006/42/EÜ
   
      
         (teatavaks tehtud numbri C(2015) 3799 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Läti teatas komisjonile meetmest, millega keelatakse GGP Italy spa toodetud muruniiduki Stiga Collector 35 EL (C350, 297352654/S13) turule laskmine.
            
         
               (2)
            
            
               Muruniiduk kandis CE-märgist vastavalt direktiivile 2006/42/EÜ.
            
         
               (3)
            
            
               Meede võeti põhjusel, et muruniiduk ei vastanud direktiivi 2006/42/EÜ I lisa punktis 1.3.8 („Liikuvatest osadest tulenevate ohtude eest kaitsvate seadiste valik”) ja punktis 1.4.1 („Üldnõuded. Kaitsepiirded ja kaitseseadised”) esitatud olulistele tervisekaitse- ja ohutusnõuetele, sest masina tagaseina ja lõiketera tipu vaheline kaugus on liiga väike, mistõttu ei ole masina kasutamine ohutu.
            
         
               (4)
            
            
               Teatele oli lisatud Sloveenia kvaliteedi- ja metroloogiainstituudi koostatud katseprotokoll.
            
         
               (5)
            
            
               Komisjon kirjutas tootjale ning kutsus teda esitama oma märkusi Läti ametiasutuste võetud meetme kohta. Oma vastuses teatas tootja, et toode on Läti turult vabatahtlikult kõrvaldatud.
            
         
               (6)
            
            
               Olemasolevad dokumendid, esitatud märkused ja asjaomaste poolte võetud meetmed näitavad, et muruniiduk Stiga Collector 35 EL (C350, 297352654/S13) ei vasta direktiivi 2006/42/EÜ olulistele tervisekaitse- ja ohutusnõuetele. Seepärast on asjakohane pidada Läti ametiasutuste võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Läti ametiasutuste võetud meede, millega keelatakse GGP Italy spa, via del Lavoro 6, 31033 Castelfranco Veneto, Itaalia, toodetud muruniiduki Stiga Collector 35 EL (C350, 297352654/S13) turule laskmine, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 10. juuni 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.